Natifnatal-Wanakera-Karib: Carifta 2014
The Jamaican school
Stàd Dilon Piè Alitjè, Fòdfrans, Matnik : An konpanyi nouvelis peyi-karayib voye labou asou dekou djoumbat pòte-nouvel yo, nan karann-twazienm CARIFTA ta’a : "sa te rèd pou djoumbate nan dekou tala, se rache-tjè". Yo te ka plenyen asou gayaj pas bay-antre, tjak teknik liy Internet ek pi gwo tjak la se barank lang la, dapre yo eti tout kouri-kanmo a te bay nan lang franse. Lòtbòtsay, se jout la te ka koumanse delè epi an-hè-tan rendeng epi moun Matnik pa te vini wè atlèt Karayib la kouri ek Stàd Piè Alitjè a pa te foulbak, menm.
Mètafè sitiraj penteng ta’a, atè Matnik, asire yo te ka espere 700 atlèt ek teknikè ek se 900 ki debatje anlè yo, yo te voye feyèt vini-wè ba nouvelis se anni 4 ki te reponn ek la se 30 ki debatje anlè yo, anchay ti tjak ka kouri lawonn adan tout penteng menm karisti a, oliwon latè. Se pou moun Matnik, yo menm, se sispann kankan politik ta’a, konsa an konpanyi ka kabwate an penteng se pou anlòt konpanyi ale kale djol yo anni anlè sa ki pa te mache. Si pa ni tjak sitiraj adan an penteng, se pa an penteng, se pa moun ki dèyè’y. Apre fok ke sa ale konprann poutji moun Matnik vire do ba an penteng karayib konsa, lè pa ni anchay moun pou kriye woulo adan an penteng, an teng-penteng, se pou tout ti tjak sitiraj la pete nan zie moun. Men fok moun Matnik se sispann krache anlè moun peyi yo, moun natifnatal Karayib la, se toulong nan djol yo eti kracha ta’a ka vire towblip.
Nan 43enm Carifta ta’a, tankon nan tout Carifta douvan, nan 3 dis-lanne ki pase, se atlèt Jamayik la (88 kouwonn, 42 lò, 34 lajan, 12 bronz) swelele larestan, se Trinidad-and-Tobago (25 kouwonn, 6 lò, 7 lajan, 12 bronz) ka vini dezienm. Bawbàd twazienm (16 kouwonn, 5 lò, 5 lajan ek 6 bronz), douvan Gwiyana ki trape anni 4 kouwonn men 3 lò epi an lajan, lò a ka peze plis pase larestan sa eti ka fè Bahamas ki trape 20 kouwonn anni an lò pou 8 lajan ek 11 bronz, nolfok dèyè Gwadloup senkienm epi 11 kouwonn, 3 lò epi 8 bronz. Lanne pase, atè Bahamas, Gwadloup te ja senkienm epi 3 kouwonn nan lò, yonn nan lajan ek yonn nan bronz. Se atlèt Matnik la pa rive trape p’an kouwonn nan lò (8 kouwonn, 3 lajan ek 5 bronz) ek yo rive douzienm. Lanne pase, atè Bahamas (jamayik te douvan epi 69 kouwonn, Bahamas te dezienm epi 31), Matnik te rive pran an kouwonn nan lò (Sandrin Mézin, atlèt O-Fanswa) ek te rive douzienm tou nan menm kannan kouwonn epi Angiya, anni an kouwonn an lò. Sentlisi pran 3 kouwonn, yonn nan lò, yonn nan lajan, yonn nan bronz ek rive dizienm, dèyè Grinada ywitjenm, 6 kouwonn, yonn nan lò, 3 nan lajan, 2 nan bronz ; Dòmnik pran de kouwonn lò, kòtok ek rive sizienm
Se pou brayes Matnik la se vire pran chimen se stàd la ek djoumbate, se pou moun Matnik se ale bat lanmen ba brayes yo a ek se pou kankan politik la se ka djigilòp atè Matnik oliwon an penteng konsa, fè sa brile brayes kontribannè a, ni divini atè Matnik. Carifta Games se an doukre atlèt Karayib la, anba 18 lanne, eti Austin Sealy, an mètafè Bawbàd, te sitire nan 1972.
Jamayitjen an ka kouri ba an péyi èk dèyè an drapo, matinitjé a pa sav ki moun yo yé, yo pa sav la yo alé, yo pa ni drapo...
Rédigé par : Mòy. Wobè | 24 avril 2014 à 04:03